

VLADA REPUBLIKE HRVATSKE

Zagreb, 11. srpnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDLAGATELJ: Ministarstvo financija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDMET: Prijedlog amandmana Vlade Republike Hrvatske na Konačni prijedlog zakona o izmjenama i dopunama Zakona o reviziji

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

KLASA: PRIJEDLOG

URBROJ:

Zagreb,

**PREDSJEDNIKU HRVATSKOGA SABORA**

PREDMET: Konačni prijedlog zakona o izmjenama i dopunama Zakona o reviziji - amandmani Vlade

Na temelju članka 85. Ustava Republike Hrvatske („Narodne novine“, br. 85/10. - pročišćeni tekst i 5/14. - Odluka Ustavnog suda Republike Hrvatske) i članaka 196. i 199. Poslovnika Hrvatskoga sabora („Narodne novine“, br. 81/13., 113/16., 69/17., 29/18. 53/20., 119/20. - Odluka Ustavnog suda Republike Hrvatske, 123/20. i 86/23. - Odluka Ustavnog suda Republike Hrvatske), Vlada Republike Hrvatske na Konačni prijedlog zakona o izmjenama i dopunama Zakona o reviziji podnosi sljedeće

**A M A N D M A N E**

**Amandman I.**

U članku 6. kojim se mijenja članak 11. u stavku 10. riječi: „stavaka 2., 3. i 5.“ zamjenjuju se riječima: „stavaka 3., 4. i 6.“.

 Obrazloženje:

 Amandmanom se dorađuje odredba članka 6 kojim se mijenja članak 11. na način da se ispravlja netočno pozivanje u stavku 10.

**Amandman II.**

U članku 54. kojim se mijenja članak 76. stavak 3. mijenja se i glasi:

„(3) Nadzor ovlaštenih revizora i revizorskih društava provodi se najmanje jedanput u tri godine kod ovlaštenog revizora i revizorskog društva koji obavljaju zakonsku reviziju subjekata od javnog interesa, odnosno najmanje jedanput u šest godina kod ovlaštenog revizora i revizorskog društva koji obavljaju zakonsku reviziju ostalih subjekata, a nadzor ovlaštenih revizora i revizorskih društava koji obavljaju provjeru izvještaja o održivosti provodi se najmanje jedanput u šest godina.“.

 Obrazloženje:

 Amandmanom se dorađuje izričaj navedene odredbe kako bi bilo jasno i nedvojbeno u kojim se rokovima mora provesti nadzor ovlaštenih revizora i revizorskih društava koji obavljaju provjeru izvještaja o održivosti.

PREDSJEDNIK

mr. sc. Andrej Plenković